VSC Sklep I Cp 282/2022
Sodna praksa višjih sodišč, 2022-08-25

Karolina Pečnik (preds.), Nataša Gregorič (poroč.), mag. Miran Pritekelj

stroški postopka - sprememba odvetniške tarife

Pritožnik utemeljeno opozarja na Spremembe in dopolnitve Odvetniške tarife, ki je bila objavljena v Uradnem listu RS št. 70/2022 z dne 20. 5. 2022 in ki v tar. št. 25 določa nagrado za pregled spisovne dokumentacije v obsegu 50 odv. točk (1. točka tar. št. 25) ter nagrado za razgovor s stranko v psihiatrični bolnišnici, zavodu ali izven v obsegu od 50 do 100 odv. točk (2. točka tar. št. 25).

I. Pritožbi se ugodi in se znesek 93,33 EUR v I. točki izreka sklepa sodišče prve stopnje nadomesti z zneskom 149,33 EUR.

II. Odvetniku A. A. se priznajo pritožbeni stroški v znesku 36,60 EUR, ki bodo izplačani iz sredstev sodišča na njegov transakcijski račun SI59 ..., odprt pri A. banka d.d., v 30 dneh po prejemu ustreznega elektronskega računa.

1. Z uvodoma navedenim sklepom je sodišče prve stopnje pooblaščencu zadržane osebe priznalo stroške zastopanja v znesku 93,33 EUR (I. točka izreka), ki se bodo izplačali 30. dan po prejemu elektronskega računa na njegov transakcijski račun (II. točka izreka).

2. Pooblaščenec zadržane osebe se zoper zavrnilni del sklepa pravočasno pritožuje iz pritožbenih razlogov po 2. točki (zaradi zmotne ali nepopolne ugotovitve dejanskega stanja) in 3. točki (zaradi zmotne uporabe materialnega prava) 338. člena Zakona o pravdnem postopku (v nadaljevanju: ZPP) v zvezi z 42. členom Zakona o nepravdnem postopku (v nadaljevanju: ZNP-1). V pritožbi navaja, da sodišče prve stopnje ni priznalo nagrade za pregled listin v obsegu 50 odv. točk, nagrade za razgovor s stranko v obsegu 100 odv. točk in nagrade za poročilo stranki v obsegu 50 odv. točk. Opozarja, da je sodišče prve stopnje spregledalo Spremembe in dopolnitve Odvetniške tarife, ki je bila objavljena v Uradnem listu RS št. 70/2022 z dne 20. 5. 2022 in je začela veljati 4. 6. 2022. Ker je bil narok v predmetni zadevi izveden 7. 6. 2022, bi moralo sodišče prve stopnje upoštevati veljavno spremembo Odvetniške tarife (v nadaljevanju: OT), ki sedaj v tar. št. 25 v točkah 1 in 2 priznava nagrado v obsegu 50 odv. točk za pregled spisovne dokumentacije in nagrado v razponu od 50 do 100 odv. točk za razgovor s stranko v psihiatrični bolnišnici, zavodu ali izven. Ker sta bili predmetni storitvi opravljeni, predlaga sodišču druge stopnje spremembo izpodbijane odločitve tako, da se mu priznata tudi navedeni nagradi. Priglaša pritožbene stroške.

4. Pritožnik utemeljeno opozarja na Spremembe in dopolnitve Odvetniške tarife, ki je bila objavljena v Uradnem listu RS št. 70/2022 z dne 20. 5. 2022 in ki v tar. št. 25 določa nagrado za pregled spisovne dokumentacije v obsegu 50 odv. točk (1. točka tar. št. 25) ter nagrado za razgovor s stranko v psihiatrični bolnišnici, zavodu ali izven v obsegu od 50 do 100 odv. točk (2. točka tar. št. 25). V končni določbi 9. člena predmetnih sprememb in dopolnitev je navedeno, da začnejo veljati 15. dan po objavi v Uradnem listu RS, kar je torej 4. 6. 2022 kot pravilno navaja pritožba. Glede na to, da je bil narok v predmetni zadevi izveden 7. 6. 2022, pooblaščenec pa je priglasil stroške v zvezi z zastopanjem zadržane osebe 8. 6. 2022 oziroma po opravljenem naroku, bi sodišče prve stopnje navedene spremembe moralo upoštevati in navedeni nagradi, glede na opravljeni storitvi, priznati, kot utemeljeno opozarja pritožba.

5. Sodišče druge stopnje je tako pooblaščencu priznalo še nagrado za pregled listin v obsegu 50 odv. točk (tar. 25/1 OT) in nagrado za razgovor s stranko v psihiatrični bolnišnici, zavodu ali izven v obsegu 100 odvetniških točk (tar. št. 25/2 OT) ter materialne stroške od navedenih storitev v obsegu 3 odv. točk (11. člen OT), kakor je to zahteval v stroškovniku z dne 8. 6. 2022. Ob upoštevanju petega odstavka 17. člena Zakona o odvetništvu (v nadaljevanju: ZOdv)

in vrednosti odv. točke 0,60 EUR, je pooblaščenec tako upravičen do dodatnega plačila za opravljeni storitvi v znesku 45,90 EUR oziroma 56,00 EUR ob upoštevanju še 22 % DDV (drugi odstavek 2. člena OT). Prišteto k nespornemu znesku priznanih stroškov v višini 93,33 EUR, ki jih je odmerilo sodišče prve stopnje, slednje tako skupaj znaša 149,33 EUR.

6.Glede na obrazloženo je sodišče druge stopnje zaradi napačne uporabe materialnega prava pritožbi ugodilo in I. točko izreka sklepa sodišča prve stopnje spremenilo tako, da je znesek 93,33 EUR nadomestilo z zneskom 149,33 EUR (3. točka 365. člena ZPP v zvezi z 42. členom ZNP-1).

7. Pritožbene stroške je sodišče druge stopnje odmerilo na podlagi 165. člena v zvezi s 154. členom ZPP v povezavi z 42. členom ZNP-1, ob upoštevanju petega odstavka 17. člena ZOdv. Glede na predloženi stroškovnik in OT je pritožniku priznalo 50 odv. točk za sestavo pritožbe (2. alineja tar. št. 25/5), kar ob upoštevanju vrednosti odv. točke in 22 % DDV znaša 36,60 EUR. Ti stroški se v skladu z 68. členom ZDZdr izplačajo iz sredstev sodišča. V presežku v obsegu 250 odv. točk je sodišče druge stopnje pritožnikovo stroškovno zahtevo zavrnilo, saj glede na peti odstavek 17. člena ZOdv in tar. št. 25 OT

Po katerem je odvetnik, ki je postavljen po uradni dolžnosti, upravičen do plačila za svoje delo v višini polovice zneska, ki bi mu pripadal po odvetniški tarifi.

Po tar. št. 25/5 OT je odvetnik upravičen do nagrade v obsegu 300 odv. točk zgolj pri pravnih sredstvih zoper meritorno odločbo, za kar pa v predmetni zadevi ne gre.

Zakon o duševnem zdravju (2008) - ZDZdr  - člen 68

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.